ועדת החינוך, התרבות והספורט, כנסת 17, פרוטוקול מספר 236, 2007-07-02 11:30

מיכאל מלכיאור: בוקר טוב.

מיכאל מלכיאור: אני מתכבד לפתוח את ישיבת ועדת החינוך, התרבות והספורט בנושא הצעת חוק הספריות הציבוריות (תיקון מס' 3) (מימון ושירותים), התשס"ז-2007 של חבר הכנסת מיכאל מלכיאור (פ/1190).

מיכאל מלכיאור: בבקשה מרב.

מרב ישראלי: דיברתי קודם עם משרד המשפטים בקשר לסעיף הראשון וקיבלתי את ההערות.

מרב ישראלי: אני אקריא את הצעת החוק ואחר-כך אומר מהן ההערות.

מרב ישראלי: הצעת חוק הספריות הציבוריות (תיקון מס' 3) (מימון ושירותים), התשס"ז-2007 תיקון סעיף 1 1.

מרב ישראלי: בחוק הספריות הציבוריות – יש פה תיקון של הגדרת "תקליט" דרך הגדרת "קלטת".

מרב ישראלי: הכוונה של התיקון היא שהחומר שמצוי בספריות יהיה בכל דרך שבה הוא שמור, בכל טכנולוגיה.

מרב ישראלי: במשרד המשפטים אומרים שהמינוחים לא רלוונטיים לנושא של ספריות ציבוריות, זה באמת לקוח מזכויות יוצרים.

מרב ישראלי: הם מציעים להכניס להגדרת "ספר" "כל חומר גרפי-קולי ואור-קולי".

מרב ישראלי: אני אקרא את הגדרת "ספר" – הדברים שמוחזקים בספרייה: "ספר, כתב עת, עיתון או דבר דפוס אחר, סרט, תקליט וכן חומר גרפי, קולי או אור-קולי אחר, והכול בכל צורה שבה הם מופצים, לרבות בכתב לעיוורים".

מרב ישראלי: גם היום יכול להיות שכל הדברים האחרים האלה נכנסים, אבל כדי להסיר ספק, אחרי "אור-קולי אחר" אנחנו לא ניסחנו באופן מדויק, אבל הרעיון הוא: "והכול בכל צורה וטכנולוגיה שבהם הם נשמרים, מאוחזרים ומופצים".

מרב ישראלי: אז זה פותר לנו את הבעיה ולא נכנסים להגדרות של "קלטת", "שעתוק", "תקליט" וכדומה.

מרב ישראלי: אנחנו מכניסים את התיקון הזה.

מרב ישראלי: תקצוב: תיקון סעיף 5. 2.

מרב ישראלי: בסעיף 5 לחוק העיקרי – (1) בסעיף קטן (ב) במקום "בהחזקתה ובניהולה של ספרייה ציבורית, בשיעור שלא יעלה על 50% מהעלות השנתית שנקבעה לפי סעיף קטן (א).

מרב ישראלי: " יבוא "בהחזקתן ובניהולן של הספריות הציבוריות בשיעור כולל של 50% מסכום הבסיס;";

מרב ישראלי: דיברתי קודם עם משרד המשפטים בקשר לסעיף הראשון וקיבלתי את ההערות.

מרב ישראלי: אני אקריא את הצעת החוק ואחר-כך אומר מהן ההערות.

מרב ישראלי: הצעת חוק הספריות הציבוריות (תיקון מס' 3) (מימון ושירותים), התשס"ז-2007 תיקון סעיף 1 1.

מרב ישראלי: בחוק הספריות הציבוריות – יש פה תיקון של הגדרת "תקליט" דרך הגדרת "קלטת".

מרב ישראלי: הכוונה של התיקון היא שהחומר שמצוי בספריות יהיה בכל דרך שבה הוא שמור, בכל טכנולוגיה.

מרב ישראלי: במשרד המשפטים אומרים שהמינוחים לא רלוונטיים לנושא של ספריות ציבוריות, זה באמת לקוח מזכויות יוצרים.

מרב ישראלי: הם מציעים להכניס להגדרת "ספר" "כל חומר גרפי-קולי ואור-קולי".

מרב ישראלי: אני אקרא את הגדרת "ספר" – הדברים שמוחזקים בספרייה: "ספר, כתב עת, עיתון או דבר דפוס אחר, סרט, תקליט וכן חומר גרפי, קולי או אור-קולי אחר, והכול בכל צורה שבה הם מופצים, לרבות בכתב לעיוורים".

מרב ישראלי: גם היום יכול להיות שכל הדברים האחרים האלה נכנסים, אבל כדי להסיר ספק, אחרי "אור-קולי אחר" אנחנו לא ניסחנו באופן מדויק, אבל הרעיון הוא: "והכול בכל צורה וטכנולוגיה שבהם הם נשמרים, מאוחזרים ומופצים".

מרב ישראלי: אז זה פותר לנו את הבעיה ולא נכנסים להגדרות של "קלטת", "שעתוק", "תקליט" וכדומה.

מרב ישראלי: אנחנו מכניסים את התיקון הזה.

מרב ישראלי: תקצוב: תיקון סעיף 5. 2.

מרב ישראלי: בסעיף 5 לחוק העיקרי – (1) בסעיף קטן (ב) במקום "בהחזקתה ובניהולה של ספרייה ציבורית, בשיעור שלא יעלה על 50% מהעלות השנתית שנקבעה לפי סעיף קטן (א).

מרב ישראלי: " יבוא "בהחזקתן ובניהולן של הספריות הציבוריות בשיעור כולל של 50% מסכום הבסיס;"; (3) בסופו יבוא: (ה) סכום הבסיס והסכום הקובע יעודכנו לפי שיעור שינוי המדד במועדים שיקבע השר בתקנות, בהסכמת שר האוצר.

מרב ישראלי: עכשיו ההגדרות: (ו) בסעיף זה- "המדד" – מדד המחירים לצרכן שמפרסמת הלשכה המרכזית לסטטיסטיקה.

מרב ישראלי: "סכום הבסיס" – הסכום הכולל של השתתפות אוצר המדינה והרשויות המקומיות בהחזקתן ובניהולן של הספריות הציבוריות.

מרב ישראלי: אני מזכירה שכתבנו בפעם הקודמת: "ערב תחילתו של חוק הספריות הציבוריות הזה".

מרב ישראלי: יש כאן יש הערה של משרד האוצר.

מרב ישראלי: רותם, בבקשה.

רותם רולף: בפעם הקודמת שקראנו את ההצעה היה כתוב: "בשנת 2007".

רותם רולף: אני רציתי לשנות כעמדת משרד האוצר ל"שנת 2006", כי זה התחום הידוע שלגביו הגענו להבנות, וההצעה שלכם הייתה לרשום: "ערב תחילתו של חוק הספריות הציבוריות"- -

מרב ישראלי: חשבנו שזה פותר את הבעיה.

רותם רולף: - - בהנחה ש"ערב תחילתו" זה ההצבעה.

רותם רולף: ערב תחילתו של חוק זה, כפי שהוא מופיע בסעיף 3 זה בעצם 1 בינואר 2008.

רותם רולף: הסכום לא ודאי לא לכאן ולא לכאן, הוא יכול להיות גבוה יותר או נמוך יותר.

רותם רולף: צריך לרשום: "בניהולן של הספריות הציבוריות בשנת 2006", שזה בעצם הסכום - -

מרב ישראלי: הסכום הידוע.

מיכאל מלכיאור: אין בעיה.

מיכאל מלכיאור: רק תרשמו ששוב נכנענו בוועדת החינוך לדרישת האוצר.

מרב ישראלי: עדנה, הכנסנו את התיקון שדיברנו עליו בסעיף 1.

מרב ישראלי: בעניין סכום הבסיס והסכום הקובע הייתה הערה של משרד האוצר שהסכום הידוע הוא לשנת 2006.

מרב ישראלי: לכן אנחנו מתקנים את זה ל-2006 גם בהגדרת סכום הבסיס וגם בהגדרת הסכום הקובע.

עדנה הראל: זה "ערב תחילתו- -

מיכאל מלכיאור: לא, מחקנו את זה.

מיכאל מלכיאור: זה 2006.

מיכאל מלכיאור: "ערב תחילתו" זה 1 בינואר 2008, וזה סכום לא ידוע.

עדנה הראל: מה הרפרנס ב-2006?

מרב ישראלי: 170 מיליון שקל.

רותם רולף: סכום הבסיס כפי שדיברנו עליו הוא 170 מיליון שקל.

עדנה הראל: איך הוא מופיע?

עדנה הראל: איך תגדילו אותו בחקיקה?

מרב ישראלי: זה סכום הבסיס.

מרב ישראלי: הסכום הכולל של השתתפות אוצר המדינה- -

מיכאל מלכיאור: אנחנו לא נפתח את זה יותר מדי.

רוני בונדי: שאלה: בתיקון סעיף 5(2) (ה): "סכום הבסיס והסכום הקובע יעודכנו לפי שיעור המדד".

רוני בונדי: השאלה היא שאלת תם: האם משרד האוצר או השר יכול להגיד שהכול הלך וקובעים סכום אחר?

רוני בונדי: אני לא משפטן, אבל כמו שאני מבין השר יכול לשנות את כל הסכום.

מרב ישראלי: מה לשנות?

רוני בונדי: את הסכום הקובע.

רוני בונדי: זאת אומרת שאם יש תוספת של 66 מיליון, בעוד 4 שנים יכולים להגיד שהסכום הקובע הוא רק 20 מיליון.

מרב ישראלי: זה בוודאי לא.

מיכאל מלכיאור: יש הגדרה לסכום הבסיס ולסכום הקובע.

רוני בונדי: אז למה לתת לשר לקבוע את האופציה לסכום הקובע?

מרב ישראלי: השר לא קובע את הסכום הקובע.

רוני בונדי: זה מה שכתוב כאן.

מרב ישראלי: הסכום הקובע הוא 85 מיליון שקל.

מרב ישראלי: כל מה שהשר קובע זה מתי מצמידים אותו למדד: כל חודש, כל שלושה חודשים, האם זה כל שנה?

מרב ישראלי: זאת המשמעות של הסעיף הזה.

מרב ישראלי: המשך הקראה: 3.

מרב ישראלי: "תחילתו של סעיף 5 לחוק העיקרי כנוסחו בסעיף 2 לחוק זה, ביום כ"ג בטבת התשס"ח (1 בינואר 2008)".

מרב ישראלי: ואז סעיף 1 של ההגדרות נכנס מיד לתוקף.

מרב ישראלי: 4.

מרב ישראלי: השתתפות אוצר המדינה כאמור בסעיף 5(ב) לחוק העיקרי כנוסחו בסעיף 2 לחוק זה תהיה בהדרגה כמפורט להלן: (1) בשנת הכספים 2008 – בשיעור של 18% מסכום הבסיס; זה נותן את החישוב של הסכום 30מיליון.

מרב ישראלי: (2) משנת הכספים 2009 ועד שנת הכספים 2013 לכל הפחות בשיעורים שווים מדי שנה, באופן שעד שנת הכספים 2013 תושלם מלוא ההשתתפות.

מיכאל מלכיאור: אני רק רוצה להוסיף שקיבלתי הבטחה ממשרד האוצר שעל החוק הזה לא יחול שום חוק הסדרים ולא שום קיצוצים רוחביים, ושהסכום הזה יבוא בתוספת למשרד התרבות לבד מתקציבו הנוכחי.

מיכאל מלכיאור: זה גם היה הבסיס להסכמתנו לוותר על כל מיני דברים שוויתרנו בחוק.

אורלי און: ההבטחה הזאת של האוצר רשומה במסמך?

מיכאל מלכיאור: זאת הבטחה שקיבלנו.

מיכאל מלכיאור: את רוצה לחזור עליה פה?

רותם רולף: בדיונים הגענו להסכמות מסוימות ואמרנו שזה יתוסף לתחום התרבות במשרד המדע, התרבות והספורט.

מיכאל מלכיאור: ושלא יחולו על זה קיצוצים רוחביים וזה לא ייכנס לחוק ההסדרים.

מיכאל מלכיאור: כל זה היה הבסיס.

מיכאל מלכיאור: זה מוסכם עדיין עלייך?

רותם רולף: אנחנו לא נכניס את זה השנה לחוק ההסדרים.

מיכאל מלכיאור: בסדר, רשמנו את זה בפנינו.

עדנה הראל: יש לי הערות טכניות: היו שתי הערות תחולה שלכאורה הן - - - 2009- - -

מרב ישראלי: בתיקון הקודם?

עדנה הראל: כן.

מרב ישראלי: בתיקון חוק ההסדרים?

עדנה הראל: לא בתיקון של חוק ההסדרים, אלא בתיקון של 2002.

עדנה הראל: הוראת המעבר שמתייחסת לסעיף 5.

מרב ישראלי: אולי זה: סעיף 10 שמדבר על 5(ג): "השתתפות אוצר המדינה כאמור בסעיף 5(ב) לחוק העיקרי כנוספו בסעיף 4 לחוק זה תהיה בהדרגה באופן שעד תום 5 שנים מיום התחילה תושלם מלוא ההשתתפות".

מרב ישראלי: זה?

עדנה הראל: כן.

עדנה הראל: זה מ-2002 עד 2007.

עדנה הראל: אחר-כך יש "בחמש השנים הראשונות שלאחר 1 בינואר 2004" – זאת הוראת מעבר לעניין 5(ג).

מרב ישראלי: זה אולי בתיקון של חוק ההסדרים.

עדנה הראל: הוראת מעבר לעניין 5(ג).

מרב ישראלי: 5(ג): "ב-5 השנים הראשונות שלאחר יום התחילה תשתתף רשות מקומית בהחזקתה ובניהולה של ספרייה ציבורית שבתחום שיפוטה בסכום שלא יפחת מהגבוה מבין אלה".

מרב ישראלי: נראה לי שאפשר להשאיר את זה.

עדנה הראל: זה נותן הדרגה לרשות המקומית.

מרב ישראלי: כן, זה לא בעייתי.

עדנה הראל: את לא רוצה לבטל את זה.

מרב ישראלי: אני לא חושבת שצריך.

עדנה הראל: בסדר, רק שיהיה ברור.

עדנה הראל: שאלה שנייה: בסעיף 5(ד) – מה הפרשנות שנותרת לו אחרי- -

מרב ישראלי: בחוק הקיים: "השר יקבע כל שנה בהתייעצות עם שר האוצר ושר הפנים ולאחר שמיעת דעתם של הרשויות המקומיות והארגונים הציבוריים הנוגעים בדבר, את שיעור השתתפותו של אוצר המדינה בהקמתן ובפיתוחן של ספריות ציבוריות".

מרב ישראלי: זה נושא אחר.

עדנה הראל: אין ויכוח על זה- -

מרב ישראלי: נכון.

מרב ישראלי: הסתייגויות: סיעת חד"ש מציעה במקום שיעור של 18% שזה כ-30 מיליון בשנה הראשונה, הם רוצים 25%, וב-4(2) במקום "עד שנת הכספים 2013 הם רוצים לצמצם עד שנת הכספים 2010.

מיכאל מלכיאור: האוצר מסכים לזה?

רותם רולף: לא.

רותם רולף: זה יהפוך את ההצעה לתקציבית.

מרב ישראלי: אבל ההסתייגות היא תקציבית.

מיכאל מלכיאור: נצביע קודם על ההסתייגות.

מיכאל מלכיאור: מי בעד?

מיכאל מלכיאור: אין – בניגוד לדעתי, אבל אני לא יכול להצביע בעדה.

מיכאל מלכיאור: ההסתייגות נפלה, אבל אפשר להביא אותה למליאה.

מיכאל מלכיאור: הצבעה על החוק כפי שהוא מופיע: מי מצביע בעד?

מיכאל מלכיאור: עבר פה-אחד.

מיכאל מלכיאור: אין מתנגדים, אין נמנעים.

מיכאל מלכיאור: תודה רבה לכולכם.